**Osztályfőnöki 5-8. évfolyam**

**Osztályfőnöki**

**5- 8. évfolyam**

**Az osztályfőnöki tantárgy jelentősége a katolikus iskolában**

Apáink, nagyapáink korában a falunak, közösségnek egységes volt erkölcsről, nevelésről, kötelességekről és jogokról a felfogása.

Valaha a család közegében tapasztaltuk meg a lehetőségeinket, korlátainkat, tanultuk meg, hogy mire érzékeny a mi lelkünk s mire a másik emberé, ott szoktuk meg a viselkedési szabályokat, ott nyertünk tapasztalatot az ember és a közösség természetes működéséről. A család pedig szervesen illeszkedett a nagyobb közösség, a falu és nemzet egységes értékrendszerébe, az pedig a keresztény valláserkölcsön alapuló, mégis egészen konkrét európai értékrendbe. Bárhová vetette a sors a fiatal embert, a lopást mindenhol lopásnak, a hazugságot hazugságnak minősítették és a bűnt tiltották, az erényt pedig felmagasztalták akkor is, ha az emberek bűnöket is elkövettek és erényeik is voltak.

Ma is minden gyermeknek joga lenne egy ilyen egységes és viszonylag nyugodt világhoz. Ma azonban sok gyermeknek az sem egyértelmű, hány apukája van tulajdonképpen, és ki szereti őt valódi anyjaként? Sokan élnek kulcsos gyerekként, vagy a hűtőre tűzött cédulák által, esetleg mobilon keresztül „nevelve”.

Nincs tapasztalatuk az emberi közösség jó működéséről, nincs alkalmuk megismerni önmagukat – sodródnak s gyakran a virtuális világba, elsietett kapcsolatokba, esetleg drogba menekülnek, vagy az értelmetlen agresszióhoz folyamodnak.

Az iskolák padjaiban tucatszámra ülnek ilyen gyerekek és fiatalok, akikkel azután a tanárok sem és a szülők sem tudnak mit kezdeni, s egymást okolják a kudarcokért szövetségesekből ellenségekké válva.

Sok országban fölismerték már azt, hogy a helyzet több mint kétségbeejtő. Most már a jövőnk, a megmaradásunk forog kockán – s ez egyképpen érvényes Európára és Amerikára is.

Bár a katolikus – és általában a felekezeti – iskolákban jobbnak tűnik a helyzet, mint általában, azért az ott nevelkedő gyerekek sem, s a pedagógusok sem menekülnek a mai kor kihívásaitól, választ kell adniuk azokra.

Az osztálytanítónak és az osztályfőnöknek gyakran a szülői ház nevelési hiányait is pótolnia kell, de természetesen a szülőkkel való együttműködést keresve. Bár ez lehetetlen, mégis meg kell kísérelniük a családi nevelést is pótolni és/vagy korrigálni.

Az osztályfőnöki óráknak döntő szerepe van abban is, hogy a gyermekben megszülessék a **hit** és a **tudás,** valamint a hit és az **élet** **szintézise.**

Az osztályfőnöknek fontos feladata, szoros együttműködés a hitoktatóval, az egyházzal.

A katolikus iskola színvonalas oktató munkája egy sajátos közegben folyik, aminek **alapja a résztvevők személyes találkozása az evangélium** **Krisztusával,** amiből személyes öröm és hivatástudat fakad, s ebből következik az egyéni és közerkölcs.

#### Kulcskompetenciák és kiemelt fejlesztési feladatok az osztályfőnöki munkában – a test és a lélek nevelése

**Kulcskompetenciák a NAT 2012 szerint:**

* Anyanyelvi kommunikáció
* A hatékony önálló tanulás
* Szociális és állampolgári kompetencia

A kulcskompetenciák kiegészítése a keresztény nevelés szükségessége szerinti megfogalmazásban:

* Tudatos, önálló és keresztény életvitel
* Közösségépítés

**Fejlesztési területek, nevelési célok a NAT 2012 szerint:**

* Az erkölcsi nevelés
* Nemzeti öntudat, hazafias nevelés
* Állampolgárságra, demokráciára nevelés
* Az önismeret és a társas kultúra fejlesztése
* A családi életre nevelés
* Testi és lelki egészségre nevelés
* Felelősségvállalás másokért, önkéntesség
* Fenntarthatóság, környezettudatosság
* Pályaorientáció
* Gazdasági és pénzügyi nevelés
* Médiatudatosságra nevelés
* A tanulás tanítása

A kiemelt fejlesztési feladatok kiegészítése, a keresztény nevelés szükségessége szerint:

* Kommunikáció – verbális és metakommunikáció
* Konfliktuskezelés – társas kapcsolatok
* Életvezetés – élet a családban és a társadalmi közösségben

##### személyes világkép és világnézet

##### tudatos jellemformálás – erények szokássá válása

##### családi életre való képesség, a családi élet csapatmunka, összjátékra való képesség

##### tudatosan vállalt keresztény életvitel

##### az önmagáért és másokért vállalt felelősség

##### közösségépítés képessége

* értékorientált ízlés

Mindez természetesen az általános iskolás gyermekek életkorának megfelelő játékos feladatokkal, beszélgetésekkel és irodalmi illusztrációkkal, filmek megtekintésével és megbeszélésével, példaképek felkínálásával.

Sajátos feladatunk tehát a katolikus iskolában:

1. Valóság-alapú és ugyanakkor **személyes világkép és világnézet** kialakításának tapintatos segítése.
2. A személyiség kibontakozásának segítése, az **önnevelés, a jellemformálás** fontosságának bemutatása, segítségnyújtás ebben.
3. A helyes önismeretre építő **hivatás-keresés** támogatása.
4. Tudatosan vállalt **keresztény életvitel** kialakítása: munka, pihenés, ünneplés harmóniája.
5. A másokért vállalt és általában a **felelősség** kialakítása, segítésnyújtás a közösségi emberré formálódásban.
6. Tapasztalja meg és tudatosodjon benne, hogy a közösségnek milyen nélkülözhetetlen szerepe van jelleme alakulásában, tanuljon meg eligazodni az **emberi kapcsolatok világában** és **legyen nyitott** **nagyobb közösségek felé is** (iskola, plébánia, nemzeti és világegyház, ill. a társadalom)
7. A közösségben – reális önismeretre építve **keresse és találja meg a** **helyét.** Tanuljon meg engedelmeskedni, alkalmazkodni, ha vezetésre termett, ezt szolgálatnak tekinteni és kerülje el a karrierizmus kísértéseit.
8. A közös imádság, szentmisék, lelkigyakorlatok, keresztény módon megélt iskolai táborok által a **vallás** közösségformáló erejének tudatosítása.
9. A tanulókban fejlődjön ki a **nemzeti azonosságtudat**, az Európához tartozás tudata, valamint ismerjék és becsüljék meg más népek hagyományait, kultúráját, szokásait és életmódját illetve az emberiség közös problémáit is.

**Legfontosabb feladataink röviden tehát:**

* ÉRTÉKKÖZVETÍTÉS – emberi méltóság, hivatás, esztétika
* A SZÍV NEVELÉSE – a szív az értékrend központja a Biblia szerint!
* AZ ÉRZELMEK ELFOGADÁSA ÉS HELYES KEZELÉSE
* AZ AKARAT NEVELÉSE – felelősségtudat, helyesen használt szabadság
* A HELYES ÉRTÉKREND NEVELÉSE - a plurális, szekularizálódó világban keresztényként élni

**5. évfolyam**

**Célok, feladatok, fejlesztendő területek:** A nevelési ciklus alapozó időszaka a viharos lebontás, a gyors változás kora kezdődik. A test gyors fejlődése mellett lassúbb az érzelem pozitív változása (ez változó és szélsőséges).

Ez a mindenbe belekötő, kegyetlenül kritikus, a mindent jobban tudó kamaszok ideje. A szülő lassan – vagy hirtelen – lekerül a piedesztálról, nem ideál többé. Ez is idegesíti a gyermeket, úgy érzi: becsapták. Megjelenik az önmaga-keresés, elkezdődik a gyermek-éntől való menekülés, kialakul az önvizsgáló állapot. Túlzott magabiztossággal igyekszik igazolni a felnőtté válás folyamatát, ill. a fantázia világába menekül.

Itt kell az iskolának stabil pontként működnie, ideálokat felkínálni és terelgetni a gyermek önvizsgáló és lázadó hajlamait.

Szeretettel, türelemmel és abban bízva, hogy ő is túl lesz ezen az időszakon, mint sok millió elődje – okos irányítással kell segítségére lenni.

Tudnia kell a nevelőnek, hogy a gyermeknek nagy szüksége van rá, még akkor is, ha ezt nagy igyekezettel titkolja is.

Megértésre, bölcs szigorra és következetességre, ugyanakkor időben alkalmazott rugalmasságra van szüksége.

**Kulcskompetenciák a NAT 2012 szerint:**

* anyanyelvi kommunikáció
* a hatékony, önálló tanulás
* szociális és állampolgári kompetencia
* kezdeményezőképesség és vállalkozói kompetencia

Kulcskompetenciák a keresztény nevelés szükségessége szerint:

* Tudatos, önálló és keresztény életvitel
* Közösségépítés

**Fejlesztési területek, nevelési célok a NAT 2012 szerint:**

* Az erkölcsi nevelés
* Nemzeti öntudat, hazafias nevelés
* Állampolgárságra, demokráciára nevelés
* Az önismeret és a társas kultúra fejlesztése
* A családi életre nevelés
* Testi és lelki egészségre nevelés
* Felelősségvállalás másokért, önkéntesség
* Fenntarthatóság, környezettudatosság
* Pályaorientáció
* Gazdasági és pénzügyi nevelés
* Médiatudatosságra nevelés
* A tanulás tanítása

A kiemelt fejlesztési feladatok kiegészítése a keresztény nevelés szükségessége szerint:

* Kommunikáció – verbális és metakommunikáció
* Konfliktuskezelés – társas kapcsolatok
* Életvezetés – élet a családban és a társadalmi közösségben

##### családi életre való képesség a családi élet csapatmunka, összjáték

##### egészséges nemzettudat

##### személyes világkép és világnézet

##### tudatos jellemformálás – erények szokássá válása

##### tudatosan vállalt keresztény életvitel

##### az önmagáért és másokért vállalt felelősség

##### közösségépítés képessége

* értékorientált ízlés

**Óraszám: 36 óra / tanév**

**1 óra / tanítási hét**

**Ajánlás az éves óraszám felosztására**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Iskolánk** | **2** |
| **2.** | **Ünnepeink** | **2** |
| **3.** | **Családunk** | **4** |
| **4.** | **Példaképeink** | **3** |
| **5.** | **Egyházunk** | **2** |
| **6.** | **Magyarságunk** | **4** |
| **7.** | **Szabadságunk és értékeink** | **2** |
| **8.** | **Értékek és erények** | **17** |

|  |  |  |  |
| --- | --- | --- | --- |
| **I. témakör: Iskolánk** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| *Az önismeret és a társas kultúra fejlesztése*  **Hatékony, önálló tanulás**  *A tanulás tanítása* | Követelmények a felső tagozaton  Tanulási technikák  Önismeret, önértékelés  Sajátos iskolai szokásaink | Kiscsoportos gyűjtőmunka, beszélgetés,  Napirendkészítés,  rögzítés | Hon- és népismeret  hittan |
| **II. témakör: Ünnepeink** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Anyanyelvi kommunikáció**  **Szociális és állampolgári kompetencia**  *Felelősségvállalás másokért*  Életvezetés  *A családi életre nevelés* | Az ünneplés művészete, ünnepvárás, készülődés,  Családi, nemzeti, egyházi ünnepeink | - fényképek gyűjtése  - ünnepek eljátszása  - tablók készítése | Történelem  Hittan  Magyar irodalom |
| **III. témakör: Családunk** | | | |
| *Az önismeret és a társas kultúra fejlesztése*  **Szociális és állampolgári kompetencia**  - figyelmesség –empátia  - családi munkamegosztás  - tisztelet  - ragaszkodás  **Anyanyelvi kompetencia** | A Szent Család és Jézus példája az engedelmességre  Egészséges emberi kapcsolatok  A mi családunk  Őseink – híres magyar családok | - beszélgetés  - családi fotók nézegetése  - saját családom bemutatása  - gyűjtőmunka | Történelem  Hittan  Magyar irodalom  Hon- és népismeret |
| **IV. témakör: Példaképeink** | | | |
| *Az önismeret és a társas kultúra fejlesztése*  **Szociális és állampolgári kompetencia**  - figyelmesség –empátia  - családi munkamegosztás  - tisztelet  - ragaszkodás  **Anyanyelvi kompetencia** | - fontos, hogy legyen példaképünk  - milyen alapon (sikeresség? Külső?) válasszunk példaképet?  - ki a te példaképed? – miért?  Az én példamutatásom fontossága  - felelős vagyok-e az arcomért?  A szentek egyházunk példaképei  Nemzeti példaképeink | - beszélgetés  - tablókészítés  - idézetgyűjtés | Történelem  Irodalom  hittan |

|  |  |  |  |
| --- | --- | --- | --- |
| **V. témakör: Egyházunk** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| *Az önismeret és a társas kultúra fejlesztése*,  **Szociális és állampolgári kompetencia**  **Felelősségvállalás másokért és**  Közösségépítés  Tudatos, keresztény életvitel | Szent Péter-kőszikla  Egyházunk születése –Pünkösd – karizmák  - mi a közösség?  - mi a az egyház feladata?  - kapcsolataink és szolgálataink a plébániánkon  - a tanuló saját plébániájának és plébánosának megismerése  - ministrálás, szolgálatát a helyi közösségben (szkóla, cserkészet, stb.)  - megyéspüspökünk megismerése legalább képről, névről s rövid életrajzának megismerése  - Róma és a helyi hívő kapcsolata  - felelősség az egyházi közösségért - ne legyek „fogyasztó keresztény” | - beszélgetés  - szituációs játék  - gyűjtőmunka  - beszélgetés  - tablókészítés a tanulók plébániájáról | Hittan  Történelem  Hon- és népismeret |
| **VI. témakör: Magyarságunk** | | | |
| **Szociális és állampolgári kompetencia**  **Hon- és népismeret**  **Aktív állampolgárságra és demokráciára nevelés**  Tudatos, önálló és keresztény életvitel  *Felkészülés a felnőtt lét szerepeire* | Magyar népünk eredete  Nemzetünk és a magyar egyház története  - ki a magyar?  - hazánk történelmének néhány sorsfordító eseménye és azok neve, akik ezekben részt vettek  - a magyar egyház történetének néhány érdekes személyisége | - gyűjtőmunka  - videó nézés  - versgyűjtés | Történelem  Hittan  Irodalom  Hon és népismeret |

|  |  |  |  |
| --- | --- | --- | --- |
| **VII. témakör: Szabadságunk és értékeink** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Énkép- önismeret**  **Szociális és állampolgári kompetencia**  Tudatos és keresztény életvitel  Közösségépítés  *Fenntarthatóság, környezettudatosság* | **Szabadságunk és értékeink**  - sport és játék  - a játékszabályok, mint értékek  - a szabadság és a szabályok viszonya  - a szabadság nem jelenti azt, hogy mindent szabad,  - társadalmi játékszabályok  - a természet törvényszerűségei  Értékrend és divat  Belső iránytű – öntörvényűség –  nem mindig az az értékes, amit az emberek többsége annak tart | beszélgetés  sport  játék  tánc  Kiscsoportos gyűjtőmunka  Társasjáték kitalálása | Testnevelés  Magyar nyel- és irodalom  Hon- és népismeret  Történelem  Matematika  környezetismeret |
| **VIII. témakör: Értékek és erények** | | | |
| **Anyanyelvi kompetencia**  *Nemzeti öntudat, hazafias nevelés*  **Szociális és állampolgári kompetencia**  *Testi- lelki egészség*  *Fenntarthatóság, környezettudatosság*  Tudatos keresztény életvitel | Értékeink, erényeink  Egyetemes és sajátosan nemzeti értékeink  Értékes műalkotás és giccs  Értékes és értéktelen emberi tulajdonságok | beszélgetés  kiscsoportos tevékenység, gyűjtőmunka  tablókészítés | Sport,  tánc és drámajáték  művészetek, irodalom és rajz |

**6. évfolyam**

**Célok, feladatok:**

A legkritikusabb, a mindenbe belekötő, a mindent jobban tudó kamaszkor ideje. Elkezdődik a gyermeki éntől való menekülés, kialakul az önvizsgáló lélekállapot. A barátságoktól lassan az egyéni, igazi barát felé fordul. Feladatunk, hogy ebben a nehéz korszakban önmaga, indulatai és kapcsolatai egyre jobb „kezelését” segítsük. Ugyanakkor fontos ebben az életkorban a fiúknál a „fiúbanda”, lányoknál a barátnők köre.

**Kulcskompetenciák a NAT 2012 szerint:**

* anyanyelvi kommunikáció
* a hatékony, önálló tanulás
* szociális és állampolgári kompetencia
* kezdeményezőképesség és vállalkozói kompetencia

Kulcskompetenciák a keresztény nevelés szükségessége szerint:

* Tudatos, önálló és keresztény életvitel
* Közösségépítés
* Tudatos önnevelés keresztény léleképítés

**Fejlesztési területek, nevelési célok a NAT 2012 szerint:**

* Az erkölcsi nevelés
* Nemzeti öntudat, hazafias nevelés
* Állampolgárságra, demokráciára nevelés
* Az önismeret és a társas kultúra fejlesztése
* A családi életre nevelés
* Testi és lelki egészségre nevelés
* Felelősségvállalás másokért, önkéntesség
* Fenntarthatóság, környezettudatosság
* Pályaorientáció
* Gazdasági és pénzügyi nevelés
* Médiatudatosságra nevelés
* A tanulás tanítása

A kiemelt fejlesztési feladatok kiegészítése a keresztény nevelés szükségessége szerint:

* Kommunikáció – verbális és metakommunikáció
* Konfliktuskezelés – társas kapcsolatok
* Életvezetés – élet a családban és a társadalmi közösségben

##### családi életre való képesség a családi élet csapatmunka, összjáték

##### egészséges nemzettudat

##### személyes világkép és világnézet

##### tudatos jellemformálás – erények szokássá válása

##### empátia képességének fejlesztése

##### tudatosan vállalt keresztény életvitel

##### a megismert igazság vállalásának képessége

##### az önmagáért és másokért vállalt felelősség

##### közösségépítés képessége

* értékorientált ízlés

**Tematikus összesített óraterv**

**Óraszám: 36 óra / tanév**

**1 óra / tanítási hét**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Iskolánk** | **2** |
| **2.** | **Ünnepeink** | **2** |
| **3.** | **Családunk** | **4** |
| **4.** | **Példaképeink** | **3** |
| **5.** | **Egyházunk** | **2** |
| **6.** | **Magyarságunk** | **4** |
| **7.** | **Szabadságunk és értékeink** | **2** |
| **8.** | **Értékek és erények** | **17** |

|  |  |  |  |  |
| --- | --- | --- | --- | --- |
| **I. témakör: Iskolánk** | | | | |
| **Fejlesztendő kompetenciák,**  **fejlesztési feladatok** | | **Témák, tartalmak** | **Tanulói tevékenységek** | **Kapcsolódási**  **lehetőségek** |
| *Az önismeret és a társas kultúra fejlesztése*  *Tanítás tanulása*  *Állampolgárságra, demokráciára nevelés*  *Felelősségvállalás másokért, önkéntesség*  *Testi-lelki egészség* | | Iskolánk története  Hogyan tanuljunk hatodikban?  Mit kezdjek a másik nemmel az iskolában?  - jogos és jogtalan kritika és annak közlése  - napirend | gyűjtőmunka, beszélgetés,  tanulásmódszer-tani foglalkozások  iskolatörténeti „kutatások” | Pályaorientációs kézés  Családi életre nevelés  Történelem,  környezetismeret |
| **II. témakör: Ünnepeink** | | | | |
| **Fejlesztendő kompetenciák,**  **fejlesztési feladatok** | | **Témák, tartalmak** | **Tanulói tevékenységek** | **Kapcsolódási**  **lehetőségek** |
| *Test*i*-lelki egészség*  *Hon- és népismeret*  *Állampolgárságra, demokráciára nevelés*  *Felkészülés a felnőtt lét szerepeire*  Életvezetés – élet a családban és a társadalmi közösségben  **Kommunikáció** – verbális és nonverbális kommunikáció  - tolerancia fejlesztése  *A családi életre nevelés* | Mindenszentek, Halottak napja  - miért ünnep az ünnep? Miért jó ünnepelni?  - miért lehet ünnep a temetés  - hogyan ünnepeltek otthon, mi a te szereped benne?  Más közösségek ünnepei  - az ünnepet szebbé, meghittebbé tenni | - beszélgetés  - régi képek gyűjtés  - Néprajzi Múzeumba, skanzenbe látogatás | Hittan  Egészségtan |

|  |  |  |  |  |
| --- | --- | --- | --- | --- |
| **III. témakör: Családunk** | | | | |
| **Fejlesztendő kompetenciák,**  **fejlesztési feladatok** | **Témák, tartalmak** | | **Tanulói tevékenységek** | **Kapcsolódási lehetőségek** |
| *Az önismeret és a társas kultúra fejlesztése*  **Szociális és állampolgári kompetencia**  - tudatos, önálló és keresztény életvitel  - közösségépítés  - a család az a színtér számára, ahol megmutathatja értékeit és hibáit is.  - viselje el, hogy szüleinek és a tanároknak is vannak hibái  - ismerje fel és el saját hibáit is  - igyekezzen kijavítani azokat | A kereszténycsalád  - milyennek képzeled el leendő családodat?  - hogyan készülsz az anyai, apai hivatásra?  A szabadidő értelmes eltöltése | | beszélgetés, tablókészítés az ideális családról  Önismereti és családismereti tesztek  Erények – értékbörze játék  Játékok tanítása | Egészségtan  Hittan  Családi életre nevelés |
| **IV. témakör: Példaképeink** | | | | |
| *Felelősségvállalás másokért, önkéntesség*  **Anyanyelvi kommunikáció**  *Állampolgárságra, demokráciára nevelés*  Tudatos, önálló és keresztény életvitel  Közösségépítés | | - A szentek példája ma is hat  - a szentek hétköznapi emberek voltak sok szempontból – követhető a példájuk  - Ki a szent?  Védőszentem  Magyar szentek | - beszélgetés  - tablókészítés  - idézetgyűjtés  - szentekről készült film-bejátszások pl.  Sacra Corona  Napfivér Holdnővér | Történelem  Irodalom  hittan |

|  |  |  |  |
| --- | --- | --- | --- |
| **V. témakör: Egyházunk** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| *Az önismeret és a társas kultúra fejlesztése*  *Felelősségvállalás másokért*  **Szociális kompetencia**   * + Tudatos, önálló és keresztény életvitel   + Konfliktuskezelés és társas kapcsolatok   + Közösségépítés   **Kommunikáció** – verbális és metakommunikáció | Misszionáriusok – missziók régen és ma  Küldetésünk van  - keresztény fiatal viselkedése az utcán és más nyilvános helyen - róluk ítélik meg Jézust és a keresztényeket | - a Misszió c. film megtekintése, megbeszélése  - Lumen 2000 film epizódjai | Hittan,  történelem |
| **VI. témakör: Magyarságunk** | | | |
| *Nemzeti öntudat, hazafias nevelés*  *Felelősségvállalás másokért*  *Állampolgárságra, demokráciára nevelés*  - ismerje meg, hogy hazánk Európa védőpajzsa  - ismerje meg hazánk néhány feltaláló, alkotó elméjét és legyen büszke rájuk | **-** mit kaptunk a kereszténységtől  - miért jó az, hogy mi magyarok és keresztények vagyunk egyszerre?  Magyar feltalálók | - gyűjtőmunka  - tablókészítés magyar feltalálókról | - történelem  - hittan  - természettudomány |

|  |  |  |  |
| --- | --- | --- | --- |
| **VII. témakör: Szabadságunk és értékeink** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Szociális és állampolgári kompetencia**  - a szabadság nem jelenti azt, hogy mindent szabad,  - értékelje a korlátok védelmező, megtartó tulajdonságát is  **Esztétikai – művészeti tudatosság**  - tudjon felsorolni örök értékeket, amik nem változnak divatok szerint  - a játékszabályok, mint értékek  - tudja és értse meg, hogy nem mindig az az értékes, amit az emberek többsége annak tart | A legfőbb értékek –az élet, a szabadság, az emberi kapcsolatok, az egészség  Az ember alkotta világ értékei – művészetek, tudomány vívmányai,  Hamis „értékek”, érték-rombolás, káros szenvedélyek | - beszélgetés  - kiscsoportos tevékenység, gyűjtőmunka  Képzőművészeti- és fotóalbumok megismerése | - sport,  - tánc és drámajáték  - művészetek  - egészségnevelés  - drogprevenció |
| **VIII. témakör: Értékeink** | | | |
| *Az önismeret és a társas kultúra fejlesztése*  **Anyanyelvi kommunikáció**  **Szociális kompetencia**  Konfliktuskezelés és társas kapcsolatok  Tudatos keresztény életvitel | Értékeink,erényeink  Érzelmeink  Akarati cselekvéseink és ezek viszonya | - beszélgetés  - kiscsoportos tevékenység, gyűjtőmunka | - sport,  - tánc és drámajáték  - művészetek |

**7. évfolyam**

**Célok, feladatok:**

Ez a kamaszkornak az a szakasza, amikor nagyon érzékeny és bizonytalan önmagában a gyermekkorból éppen kinövő ember, ugyanakkor az érzelmei látható megnyilvánulásait szégyelli és jelentkezik a jellegzetes kamaszkori gátlásosság is. Nagy empátiával és kellően tapintatos, de határozott segítségnyújtással kell építeni személyiségét és formálni az osztályközösséget is. Problémát okozhat ebben a korban a koedukáció is, a nemek közötti nagy különbségek miatt.

A fiúkra jellemző sajátosságok:

* Szellemi éhség, az értelmi világ megtapasztalni akarása
* Tudásvágy, természettudományok szeretete
* Ideges nyugtalanság szakasza ez, a szemtelen közbeszólások kezdete (ezért fontos illemtan, viselkedési szokások!)
* Közösségek, kis csoportok (gittegylet) kora, ha van jó, a szeretet alapján álló igaz, megvalósítható cél, akkor helyes irányítás mellett kialakul a jó osztályközösség, mert él a csoportszellem
* A vezéregyéniség, a legtöbb férfias tulajdonsággal rendelkező gyermek köré csoportosulnak, ezért az osztályfőnöknek nagyon fontos a jó vezéregyéniségek megnyerése, kiválogatása a kellő feladatra
* A folyamatos figyelem max. 20’, ez a dekoncentráltság kora
* A fiúk érdeklődése kifelé, a lányoké befelé irányul
* A példakép válogatás ideje ez – sportolók, történelmi hősök, színészek, szent férfiak (lányoknál nők) csodálata, utánzása, képek-, aláírások gyűjtése hírességektől
* Az otthoni nagy viták, ellenszegülések kezdete – saját vélemény kialakulása
* Nagyfokú érzelmi ingadozások, látványos veszekedések és kibékülések kora
* A jó nagy „kibeszélések” ideje – ezért fontos az osztályfőnök – gyermek ill. a lelkivezető – gyermek beszélgetése.
* Tehát, ez a lelkivezetés elindulásának ideje, az elidegenedés kezdete is, amikor eltávolodik a szülőtől – és az osztályfőnöknél, vagy a lelkivezetőnél keres támaszt – nagyon fontos a nála néhány évvel idősebb, megbízható, jó értékrendű fiatalok bevonása a nevelő folya- matba!
* Nevelni elsősorban a közösség nevel, ezért annak alakítására kell nagy hangsúlyt fektetnie az osztályfőnöknek
* Rendkívül fontos ebben a korban a sok közös – iskolán kívüli – program
* Nagy haszonnal jár, ha az osztályfőnök meg tudja tenni, hogy néha a saját lakásában – életében legyen együtt a gyerekekkel!

**Óraszám: 36 óra / tanév**

**1 óra / tanítási hét**

**Tematikus összesített óraterv**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Iskolánk** | **2** |
| **2.** | **Ünnepeink** | **1** |
| **3.** | **Családunk** | **4** |
| **4.** | **Példaképeink** | **4** |
| **5.** | **Egyházunk** | **1** |
| **6.** | **Magyarságunk** | **3** |
| **7.** | **Szabadságunk és értékeink, erények** | **4** |
| **8.** | **Értékek – erények** | **17** |

|  |  |  |  |
| --- | --- | --- | --- |
| **I. témakör: Iskolánk** | | | |
| **Fejlesztendő kompetenciák,**  **fejlesztési feladatok** | **Témák tartalmak** | **Tanulói tevékenységek** | **Kapcsolódási**  **lehetőségek** |
| *Az önismeret és a társas kultúra fejlesztése*  **Anyanyelvi kommunikáció**  *Hatékony és önálló tanulás*  **Szociális kompetencia** | Tanulási módszerem  Saját magam elfogadása, mások elfogadása  Embertípusok  A 13 évesek értékei és gyengeségei  A felnőttek értékei és gyengeségei  - a helyes önismeret fejlesztése emberi szempontból  - milyen embertípus vagyok?  - a hozott és a szerzett ill. szerezhető értékeim számbavétele és tudatosítása | - tanulás-módszertani beszélgetések, gyakorlatok  - egyéni írásos munka, beszélgetés,  - testi-lelki változások leírása és megbeszélése  - lelkitükör készítése  - beszélgetések nemek szerinti bontásban | Biológia  Hittan  Irodalom  Rajz – művészettörténet |

|  |  |  |  |  |
| --- | --- | --- | --- | --- |
| **II. témakör: Ünnepeink** | | | | |
| **Fejlesztendő kompetenciák,**  **fejlesztési feladatok** | **Témák, tartalmak** | | **Tanulói tevékenységek** | **Kapcsolódási**  **lehetőségek** |
| Tudatos és keresztény életvitel  Közösségépítés  **Szociális és állampolgári kompetencia**  *A családi életre nevelés* | Ünnepeink  - egykor és ma  - ünnep az összetartozás tudatának erősítője  - egy-két jeles ünnep eredete,  - a közös ünnep közelebb hozza az egymást szeretőket  - vértanúk ünnepei és az un. Fehér vértanúság  *- ma is vannak vértanúk,* *üldözöttek*  *- és gyógyíthatatlan betegségben szenvedők is* | | - beszélgetés  Képek – filmbejátszások megtekintése és megbeszélése  Maximilian Kolbe  Mindszenty József  Brenner János  Kaszap István | Történelem  Hittan  Ének-zene,  néptánc |
| **III. témakör: Családunk** | | | | |
| *Az önismeret és a társas kultúra fejlesztése*  **Szociális és állampolgári kompetencia**  *A családi életre nevelés* | - ki az ember?  Személyes létünk értelme  nemiségünk szerepe  a változások kora  Minden emberi közösség alapja a család  A család válsága, az ember válsága  A családban jelen van a nő, a férfi, a lány, a fiú – észre kell venni a szépet, az eltérőt a másik nemű emberben  Elfogadni a saját nemet is  A családok mai válságát az önzés, a fogyasztói szemlélet, a kicserélhetőség érzete adja  Elfogadni az egyes életkori változásokat | | - gyűjtőmunka  - beszélgetés vendégekkel (is) nemek szerinti bontásban | Etika  Biológia  Pszichológia |
| **IV. témakör: Példaképeink** | | | | |
| **Fejlesztendő kompetenciák,**  **fejlesztési feladatok** | | **Témák, tartalmak** | **Tanulói tevékenységek** | **Kapcsolódási**  **lehetőségek** |
| *Az önismeret és a társas kultúra fejlesztése*  Testi- lelki egészség  Tudatos, önálló és keresztény életvitel  *A családi életre nevelés*  *.* | | - Mire tanítanak a férfi szentek és mire tanítanak a női szentek példái?  Férfi ideál  Női ideál  Észrevenni, hogy mást tanulhatunk a nőktől (szépérzék, türelem, elfogadás, önfeláldozás, lelki erősség, empátia, életközeliség) és mást a férfiaktól (bátorság a nagy kihívásokban, kalandvágy, nagyvonalúság) – ezek a tulajdonságok együtt alkotnak teljességet*.* | - beszélgetés  - gyűjtőmunka nemek szerinti bontásban is | - egyháztörténelem  - pszichológia  - irodalom – film |
| **V. témakör: Egyházunk** | | | | |
| **Szociáli***s* **és állampolgári kompetencia**  Tudatos és önálló keresztény életvitel  Életvezetés a családban és társadalmi közösségben | | - Mit jelent ma kereszténynek lenni?  - mit jelent árral szemben úszni?  Apostolkodás, misszió szerepe  A kereszténység küldetést, feladatokat és kötelességeket is jelent, nem „happy, alleluja” csupán  Ne csupán a magunk érzelmi kielégülését keressük az ifjúsági közösségben, egyházban  - lelkivezető szükségessége | - beszélgetés  - gyűjtőmunka  Ismerkedés a városmissziókkal  Lumen Christi 2000 részeinek megtekintése | Hittan  Történelem |

|  |  |  |  |  |  |  |
| --- | --- | --- | --- | --- | --- | --- |
| **VI. témakör: Magyarságunk** | | | | | | |
| **Fejlesztendő kompetenciák,**  **fejlesztési feladatok** | **Témák, tartalmak** | | | **Tanulói tevékenységek** | | **Kapcsolódási**  **lehetőségek** |
| **Szociális és állampolgári kompetencia**  *Felelősségvállalás másokért , önkéntesség*  *Nemzeti öntudat, hazafias nevelés* | Egyházunk akisebbségekért  Minden ember Isten képmása  Magyarország Mária országa  Egyszerre keresztény és magyar  A kisebbségben élő magyarok  Észrevenni Isten képmását a nehéz emberekben is.  Védeni a gyengébbet, a fogyatékost,  - kiállni az igazság mellett akkor is, ha kisebbségben marad a véleményével | | | - beszélgetés  - írásbeli rögzítés  - dokumentumfilmek  - albumok megtekintése | | Történelem  Hittan  Irodalom  Néprajz |
| **VII. témakör: Szabadságunk és értékeink** | | | | | | |
| **Szociális és állampolgári kompetencia**  *Aktív állampolgárságra és demokráciára nevelés* | | A személyes szabadság helyes megélése  - „Szeress és tégy amit akarsz” – a szeretet a helyes értékrend megélése  - a szabadság nem egyenlő az anarchiával.  Szabadsága akkor igazi és boldogító, ha felelősségérzettel és megbízhatósággal, előrelátással párosul | | - beszélgetés  - kiscsoportos tevékenység | | Történelem  Hittan |
| **VIII. témakör: Értékek és erények** | | | | | | |
| Az önismeret és a társas kultúra fejlesztése  **Szociális és állampolgári kompetencia**  konfliktuskezelés – társas kapcsolatok  életvezetés – élet a családban és a társadalmi közösségben | | Változások kora: hogyan érzem magam és hogyan érzik magukat körülöttem mások?  Változások kora: milyen vagyok, milyen leszek? | | - vélemények írása  - tesztek  - beszélgetés  - mások véleménye egy-egy témáról | | Családi életre nevelés  Hittan  Irodalom |
|  | | Család – hogyan látom a családomat és hogyan látnak ők engem?  Barátok vagy ellenfelek a többiek?  Szerelmek – mi a szerelem?  Az ember méltósága – önértékelési szempontok.  A férfi és a női agy működése  Változások a kapcsolataimban Barátság és/vagy szerelem?  Helyes értékrend, hamis értékek  Közösségépítés és „sültgalamb-várás” |  | |  | |

**8. évfolyam**

**Célok, feladatok:** Ez már nyugodtabb időszak, mint az előző év.Most célunk megszilárdítani az osztályközösséget, hogy később is megmaradjanak az értékes kapcsolatok még akkor is, ha így fájdalmasabb az év végi elszakadás. Meg kell szilárdítanunk a plébánia közösségéhez való tartozás tudatát, igényét is, hiszen az az ideális, ha a fiatal a plébánián lel megtartó ifjúsági közösségre. Segítenünk kell feldolgozni az erősödő nemi jellegből adódó gátlásokat és a vadhajtásokat tapintatos, de határozott türelemmel kell nyesegetni. Támogatni és ténylegesen intézni a továbbtanulási törekvéseket. A nyolcadik osztály végére alakuljon ki a tanulókban a felelősségérzet és a közösségért végzett szolgálat igénye, ill. a közösség igénye. Ekkor tekinthető a maga fejlődési szintjén érett fiatalnak, aki megállja a helyét a felsőbb tanulmányokban is, olyan intézményekben, ahol valószínűleg már kevesebb a személyes törődés.

Természetesen a témák és tartalmak nem különülnek el élesen egymástól. Vannak átfedések és ismétlések is.

**Kulcskompetenciák a NAT 2012 szerint:**

* Az önismeret és a társas kultúra fejlesztése
* anyanyelvi kommunikáció
* a hatékony, önálló tanulás
* szociális és állampolgári kompetencia
* kezdeményezőképesség és vállalkozói kompetencia

Kulcskompetenciák a keresztény nevelés szükségessége szerint:

* Tudatos, önálló és keresztény életvitel
* Közösségépítés

**Fejlesztési területek, nevelési célok a NAT 2012 szerint:**

* Az erkölcsi nevelés
* Nemzeti öntudat, hazafias nevelés
* Állampolgárságra, demokráciára nevelés
* Az önismeret és a társas kultúra fejlesztése
* A családi életre nevelés
* Testi és lelki egészségre nevelés
* Felelősségvállalás másokért, önkéntesség
* Fenntarthatóság, környezettudatosság
* Pályaorientáció
* Gazdasági és pénzügyi nevelés
* Médiatudatosságra nevelés
* A tanulás tanítása

A kiemelt fejlesztési feladatok kiegészítése a keresztény nevelés szükségessége szerint:

* Kommunikáció – verbális és metakommunikáció
* Konfliktuskezelés – társas kapcsolatok
* Életvezetés – élet a családban és a társadalmi közösségben

##### családi életre való képesség a családi élet csapatmunka, összjáték

##### egészséges nemzettudat

##### személyes világkép és világnézet

##### tudatos jellemformálás – erények szokássá válása

##### tudatosan vállalt keresztény életvitel

##### az önmagáért és másokért vállalt felelősség

##### közösségépítés képessége

* értékorientált ízlés

**Óraszám: 36 óra / tanév**

**1 óra / tanítási hét**

**Tematikus összesített óraterv**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **Iskolánk** | **4** |
| **2.** | **Ünnepeink** | **1** |
| **3.** | **Családunk** | **9** |
| **4.** | **Példaképeink** | **3** |
| **5.** | **Egyházunk** | **3** |
| **6.** | **Magyarságunk** | **3** |
| **7.** | **Szabadságunk és értékeink** | **4** |
| **8.** | **Értékek és erények** | **9** |

|  |  |  |  |
| --- | --- | --- | --- |
| **1. témakör: Iskolánk** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| *Az önismeret és a társas kultúra fejlesztése*  *Állampolgárságra, demokráciára nevelés*  Tudatos, önálló és keresztény életvitel  *Felkészülés a felnőtt lét szerepeire* | - mitől katolikus egy iskola?  - milyen értékeket viszel magaddal?  Továbbtanulási szempontok  Saját felelősséged jövendő életed alakulásában   * + önálló döntés és/vagy a szülők irányításának elfogadása?   Reálisan fölmérni a saját képességeket és lehetőségeket | gyűjtőmunka,  beszélgetés,  gimnáziumok megismerése  nyílt napokon való részvétel  pályaorientációs tesztlapok kitöltése  találkozás pályaorientációs szakemberrel | Hittan  Etika |
| **1I. témakör: Ünnepeink** | | | |
| **Fejlesztendő kompetenciák,**  **fejlesztési feladatok** | **Témák, tartalmak** | **Tanulói tevékenységek** | **Kapcsolódási**  **lehetőségek** |
| **Szociális és állampolgári kompetencia**  *Felelősségvállalás másokért*  Tudatos, önálló és keresztény életvitel | Az ünnep tanúságtétel,  közösségi esemény  Személyes, nemzeti és egyetemes ünnepeink   * + miért van ünneplő ruha?   Kulturált viselkedés az ünnepélyeken az ünnep jellege szerint  Öltözködés az ünnephez méltó módon  Megünnepelni egy-egy eseményt, vagy személyt, vagy szentséget, közösséget vállalni az ünnepelttel. | - beszélgetés  - illemkódex készítése  - ünnepségek megrendezése | Hittan  Irodalom  Ének-zene |

|  |  |  |  |  |  |  |
| --- | --- | --- | --- | --- | --- | --- |
| **III. témakör: Családunk** | | | | | | |
| **Fejlesztendő kompetenciák,**  **fejlesztési feladatok** | | **Témák, tartalmak** | **Tanulói tevékenységek** | | **Kapcsolódási**  **lehetőségek** | |
| *Az önismeret és a társas kultúra fejlesztése*  **Kommunikáció** – verbális és metakommunikáció  **Szociális kompetencia**  **Gazdasági és pénzügyi nevelés**  *Testi-lelki egészség*  Életvezetés – élet a családban és a társadalmi közösségben  *A családi életre nevelés* | | - a család mint érték  - családi kapcsolatok  - különböző életkorú emberek a családban  - családi ünnepek  - a család a képzőművészetben  - az egyház tilalmai bilincsek, vagy megtartó kapaszkodók, értékek?  - felelős vagyok-e önmagamért?  - már most eldől, milyen apa vagy anya leszel  - családi szerepek, felelős apaság, felelős anyaság és felelős gyermekség  - pénzbeosztás a családban  - felelős vagy testedért-lelkedért  - konfliktusok a családban  - az élet tisztelete  - a termékenység  - a tilalmak gyakran korlátok egy szakadék szélén – érdekünkben vannak  - „lazázás”, együttjárás – jegyesség - házasság – család  - híres és szép házasságok | szituációs játékokbefejezetlen történetek„ön dönt” játékAz élet egy csoda c. film megtekintése a magzati létrőlA „Gyökerek és szárnyak” c. oktatófilm egyes epizódjainak megtekintése és a felvetett problémák megbeszéléseTablókészítés | | Irodalom Festészet  Zene  Pszichológia  Biológia  Etika | |
| **IV. témakör: Példaképeink** | | | | | | |
| **Fejlesztendő kompetenciák,**  **fejlesztési feladatok** | | **Témák, tartalmak** | **Tanulói tevékenységek** | | **Kapcsolódási**  **lehetőségek** | |
| *Nemzeti öntudat, hazafias nevelés*  *Felelősségvállalás másokért*  *A családi életre nevelés* | | Példaképek a XX-XXI.. század nagy egyéniségei közül: Batthány-Strattmann László, Sweitzer Albert, Brenner János, Kaszap István, Salkaházi Sára, II. János Pál pápa  a tanulók kortársai között is jó példaképek lehetnek, csak föl kell fedezni őket (pl. sportolók között) | - beszélgetés  - idézetgyűjtés  - fényképek – életrajzok gyűjtése  - internet használat  - részletek életrajzi filmekből, DVD anyagokból | | Történelem  Médiaismeret  Hittan  Etika | |
| **V. témakör: Egyházunk** | | | | | | |
| **Szociális kompetencia**  Tudatos és önálló keresztény életvitel  Közösségépítés  Életvezetés | Európa újra evangelizálásra szorul  Én is az egyház tagja vagyok  Az egyház szervezeti felépítése  Egyház és karizma  Az egyház szervezeti fölépítése, az egyes egységek szolgálata nagy vonalakban  Egyházmegyéje püspökei  Plébániai-templomi, ifjúsági közösség fontossága | | | - beszélgetés  - a hallottak rögzítése  - városmissziós felvételek, beszámolók feldolgozása  - egyházi, egyházmegyei és plébániai honlapok, újságok, közösségek bemutatása  Nagymarosi Ifjúsági találkozó  Ifjúsági zarándoklatok | | Hittan |

|  |  |  |  |  |  |  |
| --- | --- | --- | --- | --- | --- | --- |
| **VI. témakör: Magyarságunk** | | | | | | |
| **Fejlesztendő kompetenciák,**  **fejlesztési feladatok** | **Témák, tartalmak** | | | **Tanulói tevékenységek** | **Kapcsolódási**  **lehetőségek** | |
| **Szociális és állampolgári kompetencia**  **Állampolgárságra és demokráciára nevelés**  Tudatos és önálló keresztény életvitel  Közösségépítés  Életvezetés | Egy-két kiemelkedő magyar egyházi és világi személyiség megismerése  Szent István és Mindszenty bíboros örökösei vagyunk,  Mai szabadságunk az 1956-os forradalom vértanúinak is köszönhető  - a forradalom nem öncélú lázadás  - mit tehetek ma a hazámért? | | | - gyűjtőmunka  - tablókészítés  - kutatás az interneten  - könyvek, DVD-k és internetes oldalak megismerése | Történelem  Hittan | |
| **VII. témakör: Szabadságunk és értékeink** | | | | | | |
| **Szociális és állampolgári kompetencia**  **Aktív állampolgárságra és demokráciára nevelés**  Tudatos és önálló keresztény  Közösségépítés  Életvezetés életvitel | - szabadság vagy szabadosság  - nem mindig az az értékes, amit az emberek többsége annak tart  - a „gagyi” és az érték - a giccs és a művészet  - mi a demokrácia előnye és mi a tömegdemokrácia hátránya?  - a manipuláció lényege  - liberalizmus ma  - Etika és etikett  - divatok: „árral szemben” - véleménynyilvánítás  - a keresztény ember véleménynyilvánítási kötelezettsége, aki véleményével adott esetben politizál | | | - beszélgetés  - kiscsoportos tevékenység, gyűjtőmunka  - A Gyökerek és szárnyak c. oktatófilm epizódjainak megtekintése | Történelem  Médiaismeret  Politika | |
| **VIII. témakör: Értékek és erények** | | | | | | |
| **Fejlesztendő kompetenciák,**  **fejlesztési feladatok** | | **Témák, tartalmak** | **Tanulói tevékenységek** | | | **Kapcsolódási**  **lehetőségek** |
| *Az önismeret és a társas kultúra fejlesztése* **Kommunikáció** – verbális és metakommunikáció  **Szociális kompetencia**  *Testi-lelki egészség*  Életvezetés – élet a családban és a társadalmi közösségben  *A családi életre nevelés* | - az ember, mint önérték  - megválaszthatjuk-e nemünket?  - a férfi agy és a női agy működése, mint érték  - egymás „másságának elfogadása” érték és erény  - érték-e a”másság”? Paranormális jelenségek  - a szerelem, mint érték  - a szexualitás mint érték  - a döntésképesség, mint érték  - a hűség mint erény  - különbség a szingli lét és a cölibátus között  - „carpe diem” vagy tervszerű, értelmes élet – Istenbe vetett bizalom | | **-** gyűjtőmunka (újságcikkek, magazinok)  - „érték-reklám”készítése kiscsoportban  - rajzos rögzítés  - „Ön dönt” játék  - szituációs játékok | | | Biológia  Hittan  Médiaismeret |